CELEX: 32006D0973
Language: el
Date: 2006-12-19 00:00:00
Title: 2006/973/ΕΚ: Απόφαση του Συμβουλίου, της 19ης Δεκεμβρίου 2006 , σχετικά με το ειδικό πρόγραμμα Άνθρωποι για την εκτέλεση του 7ου προγράμματος πλαισίου της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης (2007-2013) Κείμενο που παρουσιάζει ενδιαφέρον για τον ΕΟΧ

30.12.2006      EL             Επίσημη Εφημερίδα της Ευρωπαϊκής Ένωσης             L 400/271
                               ΑΠΟΦΑΣΗ ΤΟΥ ΣΥΜΒΟΥΛΙΟΥ
                                    της 19ης Δεκεμβρίου 2006
     σχετικά με το ειδικό πρόγραμμα «Άνθρωποι» για την εκτέλεση του 7ου προγράμματος
     πλαισίου της Ευρωπαϊκής Κοινότητας για τις δραστηριότητες έρευνας, τεχνολογικής
                              ανάπτυξης και επίδειξης (2007-2013)
                       (Κείμενο που παρουσιάζει ενδιαφέρον για τον ΕΟΧ)
                                          (2006/973/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη περί ιδρύσεως της Ευρωπαϊκής Κοινότητας και ιδίως το άρθρο 166, παράγραφος 4,
την πρόταση της Επιτροπής,
τη γνώμη του Ευρωπαϊκού Κοινοβουλίου1,
τη γνώμη της Ευρωπαϊκής Οικονομικής και Κοινωνικής Επιτροπής2,
1
        Γνώμη της 30ής Νοεμβρίου 2006 (δεν έχει ακόμη δημοσιευθεί στην Επίσημη Εφημερίδα9
2
        ΕΕ C 185, 8.8.2006, σ. 10.
 ---pagebreak--- L 400/272         EL            Επίσημη Εφημερίδα της Ευρωπαϊκής Ένωσης                 30.12.2006
Εκτιμώντας τα εξής:
(1)       Σύμφωνα με το άρθρο 166 παράγραφος 3 της Συνθήκης, η απόφαση αριθ. 967/2006/ΕΚ
          του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά
          με το έβδομο πρόγραμμα πλαίσιο έρευνας, τεχνολογικής ανάπτυξης και επίδειξης (2007-
          2013) 1 (στο εξής «πρόγραμμα πλαίσιο»), θα εφαρμόζεται μέσω ειδικών προγραμμάτων τα
          οποία θα καθορίζουν λεπτομερώς τους κανόνες υλοποίησής τους, θα προσδιορίζουν τη
          διάρκειά τους και θα προβλέπουν τα μέσα που κρίνονται αναγκαία.
(2)       Το πρόγραμμα πλαίσιο είναι δομημένο με τέσσερις τύπους δραστηριοτήτων: διακρατική
          συνεργασία σε θεματικά πεδία με πολιτική διάσταση (“Συνεργασία”), έρευνα
          καθοδηγούμενη από τους ίδιους τους ερευνητές και με πρωτοβουλία της ερευνητικής
          κοινότητας (“Ιδέες”), υποστήριξη της κατάρτισης και επαγγελματικής εξέλιξης ερευνητών
          (“Άνθρωποι”), και υποστήριξη των ικανοτήτων στον χώρο της έρευνας (“Ικανότητες”). Οι
          δραστηριότητες της συνιστώσας “Άνθρωποι” αναφορικά με τις έμμεσες δράσεις θα πρέπει
          να υλοποιηθούν με το παρόν ειδικό πρόγραμμα.
(3)       Για το πρόγραμμα πλαίσιο, στο παρόν ειδικό πρόγραμμα θα πρέπει να εφαρμόζονται οι
          κανόνες συμμετοχής επιχειρήσεων, ερευνητικών κέντρων και πανεπιστημίων και οι
          κανόνες διάδοσης των αποτελεσμάτων της έρευνας (στο εξής «κανόνες συμμετοχής και
          διάδοσης»).
1
        ΕΕ L 391 της 30.12.2006, σ. 19.
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                   L 400/273
(4)      Το πρόγραμμα πλαίσιο θα πρέπει να συμπληρώνει τις δραστηριότητες που διεξάγονται στα
         κράτη μέλη, καθώς και άλλες κοινοτικές δράσεις που κρίνονται αναγκαίες για τη συνολική
         στρατηγική προσπάθεια υλοποίησης των στόχων της Λισσαβόνας, παράλληλα ιδίως με
         όσες αφορούν τα Διαρθρωτικά Ταμεία, τη γεωργία, την εκπαίδευση, την κατάρτιση, τα
         πολιτιστικά θέματα, την ανταγωνιστικότητα και καινοτομία, τη βιομηχανία, την υγεία, την
         προστασία του καταναλωτή, την απασχόληση, την ενέργεια, τις μεταφορές και το
         περιβάλλον.
(5)      Οι δραστηριότητες που αφορούν καινοτομία και ΜΜΕ και υποστηρίζονται από το παρόν
         πρόγραμμα πλαίσιο θα πρέπει να είναι συμπληρωματικές εκείνων του προγράμματος
         πλαισίου για την Ανταγωνιστικότητα και Καινοτομία που θα συμβάλει στην κάλυψη του
         χάσματος μεταξύ έρευνας και καινοτομίας, και να προάγουν κάθε μορφή καινοτομίας.
(6)      Η υλοποίηση του προγράμματος πλαισίου μπορεί να συνεπιφέρει συμπληρωματικά
         προγράμματα που θα προβλέπουν συμμετοχή ορισμένων μόνο κρατών μελών, συμμετοχή
         της Κοινότητας σε προγράμματα υλοποιούμενα από περισσότερα του ενός κράτη μέλη, ή
         τη σύσταση κοινών επιχειρήσεων ή άλλες διευθετήσεις κατά την έννοια των άρθρων 168,
         169 και 171 της Συνθήκης.
 ---pagebreak--- L 400/274         EL           Επίσημη Εφημερίδα της Ευρωπαϊκής Ένωσης                   30.12.2006
(7)       Η διεθνής διάσταση αποτελεί θεμελιώδη συνιστώσα των ανθρώπινων πόρων για την
          έρευνα και ανάπτυξη στην Ευρώπη. Σύμφωνα με τις διατάξεις του άρθρου 170 της
          Συνθήκης, στο παρόν ειδικό πρόγραμμα μπορούν να συμμετέχουν χώρες που έχουν
          συνάψει τις απαιτούμενες σχετικές συμφωνίες, καθώς και, σε επίπεδο έργων και στη βάση
          του αμοιβαίου οφέλους, φορείς τρίτων χωρών και διεθνών οργανισμών επιστημονικής
          συνεργασίας. Επιπλέον, σε όλες τις δράσεις, καθώς και στις δράσεις αποκλειστικού
          στόχου στο πλαίσιο του παρόντος ειδικού προγράμματος μπορούν να συμμετέχουν
          μεμονωμένοι ερευνητές από τρίτες χώρες.
(8)       Κατά τη διεξαγωγή ερευνητικών δραστηριοτήτων βάσει του παρόντος προγράμματος θα
          πρέπει να τηρούνται οι θεμελιώδεις αρχές δεοντολογίας, συμπεριλαμβανομένων εκείνων
          που αντικατοπτρίζονται στον Χάρτη Θεμελιωδών Δικαιωμάτων της Ευρωπαϊκής Ένωσης.
(9)       Η υλοποίηση του προγράμματος πλαισίου θα πρέπει να συμβάλλει στην προώθηση της
          βιώσιμης ανάπτυξης.
(10)      Η υγιής δημοσιονομική διαχείριση του προγράμματος πλαισίου και της υλοποίησής του θα
          πρέπει να διασφαλίζεται με τον αποτελεσματικότερο δυνατό και φιλικό για τον χρήστη
          τρόπο, με παράλληλη εξασφάλιση της ασφάλειας δικαίου και της προσβασιμότητας του
          προγράμματος για όλους τους συμμετέχοντες, σύμφωνα με τον κανονισμό (EΚ, Ευρατόμ)
          αριθ. 1605/2002 του Συμβουλίου της 25ης Ιουνίου 2002 για τη θέσπιση του
          δημοσιονομικού κανονισμού που εφαρμόζεται στον γενικό προϋπολογισμό των
          Ευρωπαϊκών Κοινοτήτων1 και τον κανονισμό (ΕΚ, Ευρατόμ) αριθ. 2342/2002 της
          Επιτροπής της 23ης Δεκεμβρίου 2002 για τη θέσπιση των κανόνων εφαρμογής του
          δημοσιονομικού κανονισμού και τυχόν μελλοντικές τροπολογίες2.
1
        ΕΕ L 248, 16.9.2002, σ. 1.
2
        ΕΕ L 357, 31.12.2002, σ. 1. Κανονισμός όπως τροποποιήθηκε με τον κανονισμό (ΕΚ,
        Ευρατόμ) αριθ. 1261/2005 της Επιτροπής (ΕΕ L 201, 2.8.2005, σ. 3).
 ---pagebreak--- 30.12.2006       EL           Επίσημη Εφημερίδα της Ευρωπαϊκής Ένωσης                    L 400/275
(11)     Θα πρέπει να λαμβάνονται κατάλληλα μέτρα - ανάλογα με τα οικονομικά συμφέροντα των
         Ευρωπαϊκών Κοινοτήτων - για την παρακολούθηση τόσο της αποτελεσματικότητας της
         παρεχόμενης χρηματοδοτικής στήριξης όσο και της αποτελεσματικότητας της χρήσης
         των κονδυλίων αυτών προκειμένου να προλαμβάνονται οι παρατυπίες και οι περιπτώσεις
         απάτης, καθώς και να κινούνται οι αναγκαίες διαδικασίες για την ανάκτηση απολεσθέντων
         κεφαλαίων, ή αχρεωστήτως κεφαλαίων ή κεφαλαίων που δεν χρησιμοποιήθηκαν σωστά
         σύμφωνα με τον κανονισμό (EΚ, Ευρατόμ) αριθ. 2988/95 του Συμβουλίου της 18ης
         Δεκεμβρίου 1995 σχετικά με την προστασία των οικονομικών συμφερόντων
         των Ευρωπαϊκών Κοινοτήτων1, τον κανονισμό (EΚ, Ευρατόμ) αριθ. 2185/96 της 11ης
         Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η
         Επιτροπή με σκοπό την προστασία των οικονομικών συμφερόντων των Ευρωπαϊκών
         Κοινοτήτων από απάτες και λοιπές παρατυπίες2 και τον κανονισμό (EΚ) αριθ. 1073/1999
         του Ευρωπαϊκού Κοινοβουλίου και του Συμβουλίου σχετικά με τις έρευνες που
         πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)3.
(12)     Τα μέτρα που απαιτούνται για την εφαρμογή της παρούσας απόφασης είναι, κατ’ ουσίαν
         διαχειριστικά μέτρα και, συνεπώς, θα πρέπει να θεσπίζονται με τη διαδικασία της
         διαχειριστικής επιτροπής που προβλέπεται στο άρθρο 4 της απόφασης 1999/468/ΕΚ του
         Συμβουλίου της 28ης Ιουνίου 1999 για τον καθορισμό των όρων άσκησης των
         εκτελεστικών αρμοδιοτήτων που ανατίθενται στην Επιτροπή4. Αντιθέτως, η έρευνα που
         αφορά τη χρήση ανθρώπινων εμβρύων και ανθρώπινων εμβρυϊκών βλαστοκυττάρων
         εγείρει συγκεκριμένα δεοντολογικά ζητήματα, όπως περιγράφεται στο άρθρο 4 της
         παρούσας απόφασης. Συνεπώς, τα μέτρα για τη χρηματοδότηση των έργων αυτών θα
         πρέπει να θεσπίζονται με τη διαδικασία της κανονιστικής επιτροπής που προβλέπεται στο
         άρθρο 5 της απόφασης 1999/468/ΕΚ του Συμβουλίου.
1
        ΕΕ L 312, 23.12.1995, σ. 1.
2
        ΕΕ L 292, 15.11.1996, σ. 2.
3
        ΕΕ L 136, 31.5.1999, σ. 1.
4
        ΕΕ L 184, 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ
        (ΕΕ L 200, 22.7.2006, σ. 11).
 ---pagebreak--- L 400/276        EL            Επίσημη Εφημερίδα της Ευρωπαϊκής Ένωσης                30.12.2006
(13)      Κατά την υλοποίηση του παρόντος προγράμματος, θα πρέπει να δίνεται η δέουσα προσοχή
          στην ενσωμάτωση της διάστασης του φύλου, καθώς επίσης, μεταξύ άλλων, στις συνθήκες
          εργασίας, στη διαφάνεια των διαδικασιών προσλήψεων, και στην επαγγελματική εξέλιξη
          των ερευνητών που προσλαμβάνονται για έργα και προγράμματα χρηματοδοτούμενα
          δυνάμει δράσεων του προγράμματος, για τα οποία η σύσταση της Επιτροπής της 11ης
          Μαρτίου 2005 σχετικά με τον Ευρωπαϊκό Χάρτη του Ερευνητή και έναν κώδικα
          δεοντολογίας για την πρόσληψη ερευνητών προσφέρει πλαίσιο αναφοράς, ενώ,
          παράλληλα, θα πρέπει να διατηρείται η εθελοντική του φύση.
(14)      Το παρόν πρόγραμμα αποσκοπεί στη δημιουργία πραγματικής ευρωπαϊκής αγοράς
          εργασίας για τους ερευνητές ως περαιτέρω εξέλιξη και υλοποίηση της ολοκληρωμένης
          στρατηγικής για τους ανθρώπινους πόρους στην έρευνα και ανάπτυξη στην Ευρώπη με
          βάση τις ανακοινώσεις “Στρατηγική κινητικότητας για τον Ευρωπαϊκό Χώρο της
          Έρευνας”1 και “Ερευνητές στον Ευρωπαϊκό Χώρο της Έρευνας: ένα επάγγελμα, πληθώρα
          σταδιοδρομιών”2, παράλληλα δε συνεκτιμά τα συμπεράσματα του Συμβουλίου για τους
          ανθρώπινους πόρους στην έρευνα και ανάπτυξη, της 18ης Απριλίου 2005.
(15)      Το πρόγραμμα «Άνθρωποι» αποσκοπεί στην ποιοτική και ποσοτική αύξηση του
          ανθρώπινου δυναμικού Ε&Α στην Ευρώπη, μεταξύ άλλων αναγνωρίζοντας το 'επάγγελμα'
          του ερευνητή προκειμένου να διατηρηθούν η αριστεία στη βασική έρευνα και η οργανική
          ανάπτυξη της τεχνολογικής έρευνας, καθώς και στην ενθάρρυνση της κινητικότητα των
          ευρωπαίων ερευνητών από, προς και δια μέσου της Ευρώπης. Εξάλλου, θα πρέπει να
          συμβάλει στην παροχή των κατάλληλων συνθηκών για την προσέλκυση των καλύτερων
          αλλοδαπών ερευνητών για τη διεξαγωγή έρευνας στην Ευρώπη.
1
        Ανακοίνωση της Επιτροπής «Μια στρατηγική κινητικότητας για τον Ευρωπαϊκό Χώρο της
        Έρευνας»: COM(2001) 331, 20.6.2001 και Ψήφισμα του Συμβουλίου 2001/C367/01.
2
        Ανακοίνωση της Επιτροπής “Ερευνητές στον Ευρωπαϊκό Χώρο της Έρευνας: ένα
        επάγγελμα, πληθώρα σταδιοδρομιών”: COM (2003) 436, 18.7.2003 και Ψήφισμα του
        Συμβουλίου, 2003/C282/01.
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                   L 400/277
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                             Άρθρο 1
Το ειδικό πρόγραμμα «Άνθρωποι» για κοινοτικές δραστηριότητες στον τομέα της έρευνας και της
τεχνολογικής ανάπτυξης, συμπεριλαμβανομένων των δραστηριοτήτων επίδειξης, εφεξής «το ειδικό
πρόγραμμα» θεσπίζεται για την περίοδο από 1ης Ιανουαρίου 2007 έως τις 31 Δεκεμβρίου 2013.
                                             Άρθρο 2
Στο πλαίσιο των δραστηριοτήτων του, το ειδικό πρόγραμμα «Άνθρωποι», μέσω της προώθησης και
προβολής της επαγγελματικής σταδιοδρομίας στον χώρο της έρευνας, αναβαθμίζει, ποιοτικά και
ποσοτικά, το ανθρώπινο δυναμικό της έρευνας και της τεχνολογίας στην Ευρώπη, μεταξύ άλλων το
δυναμικό των γυναικών. Οι δραστηριότητες υποστήριξης της κατάρτισης και επαγγελματικής
εξέλιξης ερευνητών, οι λεγόμενες «δράσεις Marie Curie», εστιάζονται στις βασικές πτυχές
δεξιοτήτων και επαγγελματικής εξέλιξης και στην ενίσχυση των δεσμών με τα εθνικά συστήματα.
Οι στόχοι και οι γενικές γραμμές των δραστηριοτήτων αυτών ορίζονται στο Παράρτημα.
                                             Άρθρο 3
Το ποσό που κρίνεται αναγκαίο για την εκτέλεση του ειδικού προγράμματος είναι 4 750
εκατομμύρια EUR, από τα οποία ποσοστό μικρότερο του 6% προορίζεται για διοικητικές δαπάνες
της Επιτροπής.
 ---pagebreak--- L 400/278         EL           Επίσημη Εφημερίδα της Ευρωπαϊκής Ένωσης                 30.12.2006
                                              Άρθρο 4
1.        Όλες οι ερευνητικές δραστηριότητες στο πλαίσιο του ειδικού προγράμματος διεξάγονται
          σύμφωνα με τις θεμελιώδεις αρχές δεοντολογίας.
2.        Στο πλαίσιο του παρόντος προγράμματος, δεν χρηματοδοτούνται τα ακόλουθα ερευνητικά
          πεδία:
          –     ερευνητικές δραστηριότητες που αποβλέπουν στην κλωνοποίηση του ανθρώπου για
                αναπαραγωγικούς σκοπούς,
          –     ερευνητικές δραστηριότητες που αποβλέπουν στην τροποποίηση της γενετικής
                κληρονομιάς των ανθρώπινων όντων, η οποία ενδέχεται να καταστήσει τις εν λόγω
                τροποποιήσεις κληρονομικές1,
          –     ερευνητικές δραστηριότητες που αποβλέπουν στη δημιουργία ανθρώπινων εμβρύων
                αποκλειστικά για ερευνητικούς σκοπούς ή για σκοπούς εξασφάλισης
                βλαστοκυττάρων, μεταξύ άλλων μέσω μεταφοράς πυρήνων σωματικών κυττάρων.
3.        Η έρευνα σε ανθρώπινα βλαστοκύτταρα, τόσο ενηλίκων όσο και εμβρύων, μπορεί να
          χρηματοδοτείται, ανάλογα τόσο με το περιεχόμενο της επιστημονικής πρότασης όσο και
          με το νομικό πλαίσιο του ή των ενδιαφερόμενων κρατών μελών.
          Οι αιτήσεις για χρηματοδότηση έρευνας σε ανθρώπινα εμβρυϊκά βλαστοκύτταρα πρέπει
          να περιλαμβάνουν, ανάλογα με την περίπτωση, λεπτομέρειες για τα μέτρα αδειοδότησης
          και ελέγχου τα οποία θα ληφθούν από τις αρμόδιες αρχές των κρατών μελών καθώς και
          λεπτομέρειες για την ή τις δεοντολογικές εγκρίσεις που θα χορηγηθούν.
1
        Η έρευνα με αντικείμενο τη θεραπεία του καρκίνου των γονάδων μπορεί να
        χρηματοδοτείται.
 ---pagebreak--- 30.12.2006       EL             Επίσημη Εφημερίδα της Ευρωπαϊκής Ένωσης                L 400/279
         Όσον αφορά την παραγωγή ανθρώπινων εμβρυϊκών βλαστοκυττάρων, τα ιδρύματα, οι
         οργανισμοί και οι ερευνητές θα πρέπει να υπόκεινται σε αυστηρή αδειοδότηση και έλεγχο
         σύμφωνα με το νομικό πλαίσιο του ή των ενδιαφερόμενων κρατών μελών.
4.       Οι τομείς έρευνας που αναφέρονται ανωτέρω θα επανεξεταστούν για τη δεύτερη φάση του
         παρόντος προγράμματος (2010-2013) βάσει της προόδου της επιστήμης.
                                               Άρθρο 5
1.       Το ειδικό πρόγραμμα υλοποιείται μέσω των χρηματοδοτικών μηχανισμών που
         καθορίζονται στο Παράρτημα III του προγράμματος πλαισίου.
2.       Στο ειδικό πρόγραμμα εφαρμόζονται οι κανόνες συμμετοχής και διάδοσης.
                                               Άρθρο 6
1.       Για την υλοποίηση του ειδικού προγράμματος, η Επιτροπή εκπονεί πρόγραμμα εργασίας
         στο οποίο προσδιορίζονται αναλυτικότερα οι στόχοι και οι δραστηριότητες που
         καθορίζονται στο Παράρτημα, ο χρηματοδοτικός μηχανισμός που θα χρησιμοποιείται για
         τις δράσεις για τις οποίες διατυπώνεται πρόσκληση υποβολής προτάσεων, καθώς και το
         χρονοδιάγραμμα υλοποίησης.
 ---pagebreak--- L 400/280         EL            Επίσημη Εφημερίδα της Ευρωπαϊκής Ένωσης                30.12.2006
2.        Το πρόγραμμα εργασίας λαμβάνει υπόψη τις σχετικές δραστηριότητες έρευνας,
          κατάρτισης στον χώρο της έρευνας και επαγγελματικής εξέλιξης που διεξάγονται από τα
          κράτη μέλη, τις συνδεδεμένες χώρες και ευρωπαϊκούς και διεθνείς οργανισμούς και την
          επίτευξη ευρωπαϊκής προστιθέμενης αξίας, καθώς και τον αντίκτυπο στη βιομηχανική
          ανταγωνιστικότητα και τη συνάφεια προς άλλες κοινοτικές πολιτικές. Το πρόγραμμα
          εργασίας επικαιροποιείται όποτε κρίνεται σκόπιμο.
3.        Οι προτάσεις για έμμεσες δράσεις δυνάμει των χρηματοδοτικών μηχανισμών
          αξιολογούνται, τα δε έργα επιλέγονται σύμφωνα με τα κριτήρια του άρθρου 15
          παράγραφος 1β σχετικά με τους κανόνες συμμετοχής και διάδοσης.
4.        Το πρόγραμμα εργασίας μπορεί να προσδιορίζει:
          α)    τους οργανισμούς που λαμβάνουν συνδρομές υπό μορφή εισφοράς μέλους,
          β)    τις δράσεις υποστήριξης σε δραστηριότητες που διεξάγονται από συγκεκριμένες
                νομικές οντότητες.
                                               Άρθρο 7
1.        Την ευθύνη υλοποίησης του ειδικού προγράμματος φέρει η Επιτροπή.
2.        Για τα ακόλουθα μέτρα εφαρμόζεται η διαδικασία της διαχειριστικής επιτροπής του
          άρθρου 8 παράγραφος 2.
          α)    την έγκριση του προγράμματος εργασίας που προβλέπεται στο άρθρο 6,
                συμπεριλαμβανομένων των μηχανισμών χρηματοδότησης που θα χρησιμοποιηθούν,
                του περιεχομένου των προσκλήσεων υποβολής προτάσεων καθώς και των
                εφαρμοστέων κριτηρίων αξιολόγησης και επιλογής,
 ---pagebreak--- 30.12.2006       EL            Επίσημη Εφημερίδα της Ευρωπαϊκής Ένωσης                 L 400/281
         β)    την έγκριση της χρηματοδότησης των δραστηριοτήτων που αναφέρονται στο άρθρο
               2, όταν το εκτιμώμενο ποσό της κοινοτικής συνεισφοράς δυνάμει του παρόντος
               προγράμματος είναι τουλάχιστον 0,6 εκατομμύρια EUR,
         γ)    την εκπόνηση της εντολής για τις αξιολογήσεις που προβλέπονται στο άρθρο 7
               παράγραφοι 2 και 3 του προγράμματος πλαισίου.
3.       Η κανονιστική διαδικασία του άρθρου 8 παράγραφος 3 εφαρμόζεται για την έγκριση της
         χρηματοδότησης των δραστηριοτήτων που συνεπάγονται τη χρήση ανθρώπινων εμβρύων
         και ανθρώπινων εμβρυϊκών βλαστοκυττάρων.
                                              Άρθρο 8
1.       Η Επιτροπή επικουρείται από επιτροπή.
2.       Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4
         και 7 της απόφασης 1999/468/ΕΚ.
         Η προθεσμία που προβλέπεται στο άρθρο 4, παράγραφος 3, της απόφασης 1999/468/EΚ
         ορίζεται δίμηνη.
3.       Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5
         και 7 της απόφασης 1999/468/ΕΚ.
         Η προθεσμία που προβλέπεται στο άρθρο 5, παράγραφος 6, της απόφασης 1999/468/EΚ
         ορίζεται δίμηνη.
4.       Η Επιτροπή ενημερώνει τακτικά την επιτροπή για τη συνολική πρόοδο που σημειώθηκε
         κατά την υλοποίηση του ειδικού προγράμματος, και της παρέχει πληροφορίες σχετικά με
         όλες τις δράσεις Ε&ΤΑ που προτείνονται ή χρηματοδοτούνται δυνάμει του παρόντος
         προγράμματος, όπως προβλέπεται στο Παράρτημα ΙΙ.
 ---pagebreak--- L 400/282        EL            Επίσημη Εφημερίδα της Ευρωπαϊκής Ένωσης              30.12.2006
6.        Η επιτροπή θεσπίζει τον εσωτερικό της κανονισμό.
                                              Άρθρο 9
Η Επιτροπή μεριμνά για την ανεξάρτητη παρακολούθηση, αξιολόγηση και επανεξέταση που
προβλέπονται στο άρθρο 7 της απόφασης θέσπισης του προγράμματος πλαισίου σχετικά με τις
δραστηριότητες οι οποίες διεξάγονται στους τομείς που καλύπτει το ειδικό πρόγραμμα.
                                             Άρθρο 10
Η παρούσα απόφαση τίθεται σε ισχύ την τρίτη ημέρα μετά τη δημοσίευσή της στην Επίσημη
Εφημερίδα της Ευρωπαϊκής Ένωσης.
Η παρούσα απόφαση απευθύνεται στα κράτη μέλη.
Βρυξέλλες, 19 Δεκεμβρίου 2006.
                                            Για το Συμβούλιο
                                            Ο Πρόεδρος
                                            J. KORKEAOJA
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                 L 400/283
                                        ΠΑΡΑΡΤΗΜΑ Ι
           ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ, ΓΕΝΙΚΕΣ ΓΡΑΜΜΕΣ
                    ΤΩΝ ΘΕΜΑΤΙΚΩΝ ΤΟΜΕΩΝ ΚΑΙ ΔΡΑΣΤΗΡΙΟΤΗΤΩΝ
Εισαγωγή
Ένα από τα κυριότερα ανταγωνιστικά πλεονεκτήματα στον τομέα της επιστήμης και τεχνολογίας
είναι η ποιότητα και η ποσότητα των ανθρώπινων πόρων. Ως προϋπόθεση για τη βελτίωση της
ικανότητας και των επιδόσεων της Ευρώπης στην έρευνα και τεχνολογική ανάπτυξη, και για την
παγίωση και την περαιτέρω ανάπτυξη του Ευρωπαϊκού Χώρου Έρευνας, ο συνολικός στρατηγικός
στόχος του παρόντος προγράμματος είναι να καταστεί η Ευρώπη ελκυστικότερη για τους
ερευνητές. Προς τούτο, απαιτείται η ανάληψη σημαντικών διαρθρωτικών εργασιών σε ολόκληρη
την Ευρώπη αναφορικά με την οργάνωση, τις επιδόσεις και την ποιότητα της κατάρτισης στον
τομέα της έρευνας, για την ουσιαστική επαγγελματική εξέλιξη των ερευνητών, την κοινή χρήση της
γνώσης μεταξύ ερευνητών διαφόρων τομέων και ερευνητικών φορέων, τη μεγαλύτερη σύμπραξη
μεταξύ βιομηχανίας και ακαδημαϊκών κύκλων, και την ευρεία συμμετοχή των γυναικών στην
έρευνα και την ανάπτυξη.
 ---pagebreak--- L 400/284       EL            Επίσημη Εφημερίδα της Ευρωπαϊκής Ένωσης                  30.12.2006
Το πρόγραμμα θα υλοποιηθεί μέσω συστηματικών επενδύσεων σε ανθρώπινο δυναμικό, κυρίως
μέσω ενός συνεκτικού συνόλου «δράσεων Marie Curie», λαμβάνοντας ιδίως υπόψη την ευρωπαϊκή
προστιθέμενη αξία από την άποψη των διαρθρωτικών τους επιπτώσεων στον Ευρωπαϊκό Χώρο
Έρευνας. Βάσει της πείρας από τις «δράσεις Marie Curie» των προηγούμενων προγραμμάτων-
πλαισίων, οι δράσεις αυτές θα απευθύνονται σε ερευνητές που θα κρίνονται βάσει των δεξιοτήτων
και της επάρκειάς τους σε όλα τα στάδια της σταδιοδρομίας τους, από την αρχική τους κατάρτιση
στο πεδίο της έρευνας η οποία απευθύνεται συγκεκριμένα στους νέους μέχρι την δια βίου
κατάρτιση και επαγγελματική εξέλιξη στο δημόσιο και των ιδιωτικό τομέα. Η κινητικότητα, τόσο
σε διακρατικό όσο και σε διατομεακό επίπεδο, έχει θεμελιώδη σημασία για το παρόν πρόγραμμα.
Η αύξηση της κινητικότητας των ερευνητών και η ενίσχυση των πόρων των ιδρυμάτων που
προσελκύουν ερευνητές από το διεθνή χώρο θα ενθαρρύνει τη δημιουργία κέντρων αριστείας στην
Ευρωπαϊκή Ένωση. Η αναγνώριση πείρας που αποκτάται σε διαφορετικούς τομείς και χώρες, και
οι κατάλληλες εργασιακές συνθήκες αποτελούν επίσης βασικά στοιχεία των «δράσεων Marie
Curie». Θα ληφθούν ειδικά μέτρα για την ενθάρρυνση πρωτόπειρων ερευνητών και τη στήριξη των
πρώτων σταδίων της επιστημονικής σταδιοδρομίας, καθώς και μέτρα για να περιορισθεί η
«διαρροή εγκεφάλων», όπως επιχορηγήσεις επανένταξης.
Οι «δράσεις Marie Curie» είναι ανοιχτές σε όλα τα πεδία έρευνας και τεχνολογικής ανάπτυξης που
καλύπτονται από τη Συνθήκη. Τα ερευνητικά πεδία επιλέγονται ελεύθερα από τους υποψηφίους.
Ωστόσο, διατηρείται η δυνατότητα να στοχοθετούνται ορισμένες δραστηριότητες δυνάμει του
προγράμματος, π.χ. σε ό,τι αφορά επιστημονικούς κλάδους και τεχνολογικά πεδία, συμμετέχουσες
περιφέρειες, τύπους ερευνητικών οργανισμών και πληθυσμών ερευνητών, έτσι ώστε να
καλύπτονται οι ευρωπαϊκές απαιτήσεις ως προς την κατάρτιση, την κινητικότητα, την
επαγγελματική εξέλιξη και την κοινοχρησία της γνώσης. Προκειμένου να διασφαλισθεί η
κατάρτιση και η κινητικότητα σε νέους τεχνολογικούς και ερευνητικούς τομείς, θα εξασφαλιστεί
κατάλληλος συντονισμός με άλλα μέρη του Προγράμματος Πλαισίου, καθώς και η δυνατότητα
κοινών προσκλήσεων.
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                  L 400/285
Η ισχυρή συμμετοχή των επιχειρήσεων, συμπεριλαμβανομένων των ΜΜΕ, θεωρείται ζωτικής
σημασίας για το παρόν πρόγραμμα από πλευράς προστιθέμενης αξίας. Μέσω των «δράσεων Marie
Curie» ενθαρρύνεται η ενίσχυση της συνεργασίας μεταξύ βιομηχανίας και πανεπιστημίων ως προς
την κατάρτιση στον τομέα της έρευνας, την επαγγελματική εξέλιξη και την κοινοχρησία της
γνώσης, λαμβανομένης υπόψη της προστασίας των δικαιωμάτων διανοητικής ιδιοκτησίας, ενώ μια
ειδική δράση αφορά τις οδούς μεταφοράς γνώσεων και τις εταιρικές σχέσεις μεταξύ πανεπιστημίων
και επιχειρήσεων, με ιδιαίτερη προσοχή για τις ΜΜΕ.
Η διεθνής διάσταση, ως θεμελιώδης συνιστώσα των ανθρώπινων πόρων στην έρευνα και ανάπτυξη
στην Ευρώπη, υπεισέρχεται με όρους επαγγελματικής εξέλιξης χωρίς διακρίσεις, βελτίωσης και
διεύρυνσης της διεθνούς συνεργασίας μεταξύ ερευνητών, καθώς και προσέλκυσης κορυφαίων
ερευνητών στην Ευρώπη. Η διεθνής διάσταση θα ενσωματωθεί μέσω των «δράσεων Marie Curie»,
επιπλέον δε θα αποτελεί αντικείμενο αυτόνομων δράσεων.
Η βιώσιμη ανάπτυξη και η ισότητα των φύλων θα συνεκτιμώνται δεόντως. Το πρόγραμμα
αποσκοπεί στην εξασφάλιση της ενσωμάτωσης της διάστασης του φύλου, ενθαρρύνοντας τις ίσες
ευκαιρίες στο πλαίσιο όλων των «δράσεων Marie Curie» και θα καθορίζονται κριτήρια για τη
συμμετοχή κατά φύλο (στόχος για συμμετοχή των γυναικών κατά 40% τουλάχιστον). Επιπλέον, οι
δράσεις θα σχεδιάζονται έτσι ώστε να εγγυώνται ότι να υποβοηθηθεί η ένταξη των ερευνητών σε
μονιμότερη σταδιοδρομία και ότι οι ερευνητές θα είναι σε θέση να επιτύχουν την κατάλληλη
ισορροπία ανάμεσα στην εργασία και την ιδιωτική τους ζωή, λαμβανομένης υπόψη της
οικογενειακής τους κατάστασης, και να διευκολύνουν την επιστροφή στην ερευνητική
σταδιοδρομία μετά από τυχόν διακοπή. Επίσης, στο πλαίσιο του παρόντος ειδικού προγράμματος
θα αντιμετωπίζονται, ανάλογα με την περίπτωση, οι δεοντολογικές, κοινωνικές, νομικές και
ευρύτερες πολιτισμικές πτυχές της έρευνας και των δυνητικών εφαρμογών της, καθώς και οι
κοινωνικοοικονομικές επιπτώσεις των επιστημονικών και τεχνολογικών εξελίξεων και προοπτικών.
 ---pagebreak--- L 400/286        EL           Επίσημη Εφημερίδα της Ευρωπαϊκής Ένωσης                   30.12.2006
Για να αξιοποιηθούν πλήρως οι δυνατότητες που διαθέτει η Ευρώπη για μεγαλύτερη προσέλκυση
ερευνητών, οι «δράσεις Marie Curie» θα δημιουργήσουν συγκεκριμένες συνέργειες με άλλες
δράσεις τόσο στο πλαίσιο της κοινοτικής πολιτικής για την έρευνα όσο και στο πλαίσιο δράσεων
που υπάγονται σε άλλες κοινοτικές πολιτικές, π.χ. εκπαίδευση, συνοχή και απασχόληση. Οι
συνέργιες αυτές θα επιδιωχθούν με δράσεις σε περιφερειακό, εθνικό και διεθνές επίπεδο. Στο
πλαίσιο του τμήματος «Επιστήμη και Κοινωνία» του προγράμματος «Ικανότητες», προβλέπονται
δράσεις για τη σύνδεση της επιστημονικής εκπαίδευσης με τη σταδιοδρομία, καθώς και δράσεις
έρευνας και συντονισμού για νέες μεθόδους επιστημονικής εκπαίδευσης.1
Δεοντολογικές πτυχές
Κατά την υλοποίηση του παρόντος ειδικού προγράμματος και των ερευνητικών δραστηριοτήτων
που θα αναληφθούν στο πλαίσιό του, πρέπει να τηρούνται θεμελιώδεις δεοντολογικές αρχές.
Μεταξύ αυτών περιλαμβάνονται οι αρχές που απορρέουν από τον Χάρτη Θεμελιωδών
Δικαιωμάτων της ΕΕ, όπως: η προστασία της ανθρώπινης αξιοπρέπειας και της ανθρώπινης ζωής, η
προστασία των προσωπικών δεδομένων και της ιδιωτικής ζωής, καθώς και η προστασία των ζώων
και του περιβάλλοντος, σύμφωνα με την κοινοτική νομοθεσία και τις τελευταίες εκδόσεις των
σχετικών διεθνών συμβάσεων, κατευθυντήριων γραμμών και κωδίκων δεοντολογίας, π.χ. η
Διακήρυξη του Ελσίνκι, η Σύμβαση του Συμβουλίου της Ευρώπης για τα ανθρώπινα δικαιώματα
και τη βιοϊατρική που υπεγράφη στο Οβιέδο στις 4 Aπριλίου 1997 και τα πρόσθετα πρωτόκολλά
της, η Σύμβαση των Ηνωμένων Εθνών για τα δικαιώματα του παιδιού, η Οικουμενική Διακήρυξη
για το ανθρώπινο γονιδίωμα και τα ανθρώπινα δικαιώματα που εγκρίθηκε από την UNESCO, η
Σύμβαση των Ηνωμένων Εθνών «περί απαγορεύσεως της αναπτύξεως, παραγωγής και
αποθηκεύσεως βακτηριολογικών (βιολογικών) και τοξινικών όπλων και καταστροφής αυτών»
(BTWC), η Διεθνής Συνθήκη σχετικά με τους φυτογενετικούς πόρους για τη διατροφή και τη
γεωργία, και τα σχετικά ψηφίσματα της Παγκόσμιας Οργάνωσης Υγείας (ΠΟΥ).
1
        Για να διευκολυνθεί η υλοποίηση του προγράμματος, για κάθε συνεδρίαση της επιτροπής
        προγράμματος που προβλέπεται στην ημερήσια διάταξη, η Επιτροπή θα επιστρέφει,
        σύμφωνα με καθιερωμένες κατευθυντήριες γραμμές, τα έξοδα ενός εκπροσώπου ανά
        κράτος μέλος, καθώς και ενός εμπειρογνώμονα/συμβούλου ανά κράτος μέλος για τα σημεία
        της ημερήσιας διάταξης για τα οποία ένα κράτος μέλος ζητεί ειδικό εμπειρογνώμονα.
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                   L 400/287
Θα λαμβάνονται επίσης υπόψη οι γνώμες της Ευρωπαϊκής Ομάδας Συμβούλων για τη δεοντολογία
της βιοτεχνολογίας (1991-1997) και οι γνώμες της Ευρωπαϊκής Ομάδας για τη Δεοντολογία της
Επιστήμης και των Νέων Τεχνολογιών (από το 1998).
Σύμφωνα με την αρχή της επικουρικότητας και την ποικιλομορφία των προσεγγίσεων στην
Ευρώπη, οι συμμετέχοντες σε ερευνητικά έργα πρέπει να συμμορφώνονται με τις ισχύουσες
νομοθετικές, κανονιστικές και δεοντολογικές διατάξεις των χωρών στις οποίες διεξάγεται η έρευνα.
Εν πάση περιπτώσει, εφαρμόζονται οι εθνικές διατάξεις και δεν στηρίζεται με κοινοτική
χρηματοδότηση καμία έρευνα η οποία πρόκειται να διεξαχθεί σε συγκεκριμένο κράτος μέλος ή
άλλη χώρα, εφόσον αυτή απαγορεύεται στο εν λόγω κράτος μέλος ή χώρα.
Ανάλογα με την περίπτωση, οι συμμετέχοντες σε ερευνητικά έργα οφείλουν να ζητούν την έγκριση
των οικείων κρατικών ή τοπικών επιτροπών δεοντολογίας πριν την έναρξη των δραστηριοτήτων
Ε&ΤΑ. Η Επιτροπή θα προβαίνει επίσης συστηματικά σε επανεξέταση των προτάσεων με βάση
δεοντολογικά κριτήρια προκειμένου για δεοντολογικώς ευαίσθητα ζητήματα ή για ζητήματα των
οποίων οι δεοντολογικές πτυχές δεν έχουν ληφθεί επαρκώς υπόψη. Σε συγκεκριμένες περιπτώσεις,
μπορεί να διενεργείται δεοντολογικός έλεγχος κατά τη διάρκεια εκτέλεσης ενός έργου.
Δεν χορηγείται χρηματοδότηση για ερευνητικές δραστηριότητες οι οποίες απαγορεύονται σε όλα τα
κράτη μέλη.
 ---pagebreak--- L 400/288       EL            Επίσημη Εφημερίδα της Ευρωπαϊκής Ένωσης                  30.12.2006
Το πρωτόκολλο για την προστασία και την καλή διαβίωση των ζώων που προσαρτάται στη
Συνθήκη προβλέπει ότι, κατά το σχεδιασμό και την εφαρμογή των κοινοτικών πολιτικών, της
έρευνας συμπεριλαμβανομένης, η Κοινότητα συνεκτιμά πλήρως τις απαιτήσεις τις σχετικές με την
καλή διαβίωση των ζώων. Σύμφωνα με την οδηγία 86/609/ΕΟΚ του Συμβουλίου για την
προσέγγιση των νομοθετικών, κανονιστικών και διοικητικών διατάξεων των κρατών μελών σχετικά
με την προστασία των ζώων που χρησιμοποιούνται για πειραματικούς και άλλους επιστημονικούς
σκοπούς1, σε όλα τα πειράματα θα πρέπει να λαμβάνεται μέριμνα ώστε τα ζώα να μην
υποβάλλονται σε περιττές ταλαιπωρίες και να μην υποφέρουν· να χρησιμοποιείται ο ελάχιστος
δυνατός αριθμός ζώων· να χρησιμοποιούνται ζώα με το χαμηλότερο βαθμό νευροφυσιολογικής
ευαισθησίας· και να τους προξενείται ο ελάχιστος δυνατός πόνος, ταλαιπωρία, καταπόνηση ή
μόνιμη βλάβη. Η τροποποίηση της γενετικής κληρονομιάς ζώων και η κλωνοποίηση ζώων μπορεί
να γίνει αποδεκτή μόνον εφόσον οι σκοποί αιτιολογούνται από δεοντολογικής πλευράς, και υπό
συνθήκες τέτοιες ώστε να εξασφαλίζεται η ορθή μεταχείριση των ζώων και να τηρούνται οι αρχές
της βιοποικιλότητας.
Κατά την υλοποίηση του προγράμματος, η Επιτροπή θα παρακολουθεί τακτικά την επιστημονική
πρόοδο καθώς και τις εθνικές και διεθνείς διατάξεις προκειμένου να λαμβάνει υπόψη τις σχετικές
εξελίξεις.
Η δεοντολογική έρευνα σχετικά με τις επιστημονικές και τεχνολογικές εξελίξεις θα διεξαχθεί στο
τμήμα «Επιστήμη και κοινωνία» του ειδικού προγράμματος «Ικανότητες».
1
        ΕΕ L 358, 18.12.1986, σ. 1. Οδηγία όπως τροποποιήθηκε με την οδηγία 2003/65/ΕΚ του
        Ευρωπαϊκού Κοινοβουλίου και του Συμβουλίου (ΕΕ L 230, 16.9.2003, σ. 32).
 ---pagebreak--- 30.12.2006      EL           Επίσημη Εφημερίδα της Ευρωπαϊκής Ένωσης                  L 400/289
Δραστηριότητες
Θα υποστηριχθούν οι ακόλουθες «δράσεις Marie Curie»:
-       Αρχική κατάρτιση ερευνητών
Η δράση αυτή υποστηρίζει την αρχική κατάρτιση ερευνητών, η οποία τυπικά καλύπτει τα πρώτα
τέσσερα χρόνια (ή το ισοδύναμο σε χρόνο πλήρους απασχόλησης) της σταδιοδρομίας τους και ένα,
το πολύ, επιπλέον έτος εφόσον αυτό κρίνεται αναγκαίο για την ολοκλήρωση της αρχικής
κατάρτισης. Μέσω ενός διακρατικού δικτυακού μηχανισμού, που σκοπό έχει να συμβάλει
σημαντικά στη δημιουργία μιας υψηλής ποιότητας δυνατότητας αρχικής κατάρτισης στον χώρο της
έρευνας σε όλα τα κράτη μέλη και τις συνδεδεμένες χώρες, τόσο στον δημόσιο όσο και στον
ιδιωτικό τομέα, η δράση αποβλέπει σε βελτίωση των προοπτικών σταδιοδρομίας των ερευνητών
τόσο στον δημόσιο όσο και στον ιδιωτικό τομέα, ενισχύοντας έτσι την προσέλκυση νέων που
επιθυμούν να σταδιοδρομήσουν στον χώρο της έρευνας.
 ---pagebreak--- L 400/290        EL            Επίσημη Εφημερίδα της Ευρωπαϊκής Ένωσης               30.12.2006
Για την υλοποίηση της δράσης θα δοθεί υποστήριξη σε δίκτυα που επιλέγονται με όρους
ανταγωνισμού και υπάγονται σε συμπληρωματικούς οργανισμούς από διαφορετικές χώρες που
ασχολούνται με την κατάρτιση στον χώρο της έρευνας. Εν προκειμένω, προβλέπεται η παροχή
στήριξης για την ένταξη των καλύτερων πρωτόπειρων ερευνητών σε καθιερωμένες ερευνητικές
ομάδες. Τα δίκτυα θα εδράζονται σε ένα κοινό πρόγραμμα κατάρτισης στον χώρο της έρευνας,
ανταποκρινόμενα σε σαφώς προσδιορισμένες ανάγκες κατάρτισης σε καθορισμένα επιστημονικά ή
τεχνολογικά πεδία, με ενδεδειγμένες αναφορές σε διεπιστημονικά πεδία και νεοεμφανιζόμενα
υπερ-κλαδικά πεδία. Τα εν λόγω προγράμματα κατάρτισης θα αφορούν κυρίως την ανάπτυξη και
διεύρυνση της ερευνητικής επάρκειας των πρωτόπειρων ερευνητών. Η κατάρτιση θα εστιάζεται
κατά κύριο λόγο στην επιστημονική και τεχνολογική γνώση μέσω έρευνας σε επιμέρους έργα, και
θα συμπληρώνεται με σχήματα κατάρτισης που θα αφορούν άλλες συναφείς δεξιότητες και
επάρκεια, π.χ. διαχείριση και χρηματοδότηση ερευνητικών έργων και προγραμμάτων, δικαιώματα
πνευματικής ιδιοκτησίας και άλλες μέθοδοι αξιοποίησης των αποτελεσμάτων της έρευνας,
επιχειρηματικότητα, δεοντολογικές πτυχές, επικοινωνία και κοινωνιακές προεκτάσεις.
Το κοινό πρόγραμμα έρευνας στον τομέα της κατάρτισης θα πρέπει να είναι συνεκτικό από
ποιοτική άποψη και να προβλέπει ρυθμίσεις εποπτείας και καθοδήγησης. Στο πλαίσιο του κοινού
προγράμματος κατάρτισης θα πρέπει να αξιοποιούνται οι αλληλοσυμπληρούμενες γνώσεις των
συμμετεχόντων στο δίκτυο, συμπεριλαμβανομένων εκείνων που προέρχονται από επιχειρήσεις,
καθώς και άλλες συνέργιες. Το κοινό πρόγραμμα κατάρτισης προϋποθέτει αμοιβαία αναγνώριση
της ποιότητας της κατάρτισης και, ει δυνατόν, των χορηγούμενων διπλωμάτων και λοιπών τίτλων.
Θα δοθεί ιδιαίτερη προσοχή στα προβλήματα που αφορούν τη μακροχρόνια απασχόληση των
ερευνητών.
 ---pagebreak--- 30.12.2006       EL             Επίσημη Εφημερίδα της Ευρωπαϊκής Ένωσης                L 400/291
Άμεση ή έμμεση συμμετοχή οργανισμών από διαφόρους τομείς, συμπεριλαμβανομένης της
συμμετοχής ιδιωτικών επιχειρήσεων (ενδεχομένως με ηγετικό ρόλο) σε κατάλληλα πεδία,
θεωρείται ουσιαστικής σημασίας για τη δράση αυτήν. Δυνάμει της δράσης αυτής, είναι επιλέξιμοι
για συμμετοχή είτε ένας και μόνον ερευνητικός οργανισμός είτε συνδυασμός συμμετοχών, εφόσον
αποδεικνύεται σαφώς ότι μπορεί να υπάρξει αποτελεσματική διαχείριση των αναγκαίων στοιχείων
του προγράμματος κατάρτισης σε συνεργασία με ένα ευρύτερο σύνολο εταίρων, χωρίς κατ’ανάγκη
οι τελευταίοι να είναι και τυπικά ενταγμένοι στο δίκτυο.
Η κοινοτική υποστήριξη δυνάμει αυτής της δράσης περιλαμβάνει:
• πρόσληψη πρωτόπειρων ερευνητών με σκοπό την κατάρτιση,
• τη δυνατότητα δημιουργίας ακαδημαϊκών εδρών σε ιδρύματα τριτοβάθμιας εκπαίδευσης ή
   ισοδύναμων θέσεων σε άλλους ερευνητικούς οργανισμούς και επιχειρήσεις για πεπειραμένους
   ερευνητές με σκοπό τη μεταφορά νέων γνώσεων και τη βελτίωση της εποπτείας των
   πρωτόπειρων ερευνητών που καταρτίζονται στο πλαίσιο ενός δικτύου,
• τη δικτύωση και τη διοργάνωση εκδηλώσεων κατάρτισης βραχείας διάρκειας (συνέδρια, θερινά
   σχολεία και μαθήματα εξειδικευμένης κατάρτισης), ανοιχτές τόσο για ασκούμενους του δικτύου
   όσο και για ερευνητές εκτός δικτύου.
 ---pagebreak--- L 400/292        EL            Επίσημη Εφημερίδα της Ευρωπαϊκής Ένωσης                30.12.2006
-       Δια βίου κατάρτιση και επαγγελματική εξέλιξη
Η δράση αυτή αφορά πεπειραμένους ερευνητές σε διαφορετικά στάδια της σταδιοδρομίας τους και
αποσκοπεί σε διεύρυνση της επάρκειάς τους ως προς την απόκτηση πολυεπιστημονικών ή
διεπιστημονικών δεξιοτήτων ή διατομεακών εμπειριών. Σκοπός είναι η υποστήριξη ερευνητών
ώστε να αποκτήσουν ή/και να βελτιώσουν μια ηγετική ανεξάρτητη θέση, π.χ. κύριου ερευνητή,
καθηγητή ή άλλη ανώτερη θέση στην εκπαίδευση ή την επιχείρηση. Στο πλαίσιο της δράσης, οι
ερευνητές θα έχουν επίσης τη δυνατότητα να επιστρέφουν στην ερευνητική σταδιοδρομία μετά από
κάποια διακοπή ή να (επαν)εντάσσονται στην έρευνα σε κράτη μέλη και συνδεδεμένες χώρες,
ακόμη και στη χώρα καταγωγής τους, μετά από μια εμπειρία κινητικότητας.
Οι ερευνητές στους οποίους απευθύνεται η παρούσα δράση θα πρέπει να έχουν τουλάχιστον
τετραετή ερευνητική πείρα πλήρους απασχόλησης ή ισοδύναμη ερευνητική πείρα ή διδακτορικό·
ωστόσο, δεδομένου η δράση αφορά τη δια βίου κατάρτιση και επαγγελματική εξέλιξη, αναμένεται
ότι οι ερευνητές θα διαθέτουν προφίλ αξιώσεων από πλευράς πείρας.
Για την υλοποίηση της δράσης θα χρησιμοποιηθούν τα παρακάτω μέσα:
i)        Υποστήριξη για ατομικές διακρατικές ενδοευρωπαϊκές υποτροφίες χορηγούμενες
          απευθείας σε κοινοτικό επίπεδο σε κορυφαίους ή τα μάλα υποσχόμενους ερευνητές από
          κράτη μέλη και συνδεδεμένες χώρες, κατόπιν αιτήσεως που θα υποβάλουν οι ίδιοι από
          κοινού με τους οργανισμούς υποδοχής.
 ---pagebreak--- 30.12.2006       EL            Επίσημη Εφημερίδα της Ευρωπαϊκής Ένωσης                  L 400/293
ii)       Συγχρηματοδότηση περιφερειακών, εθνικών ή διεθνών προγραμμάτων στο πεδίο της
          κατάρτισης και επαγγελματικής εξέλιξης, εφόσον πληρούνται τα κριτήρια της ευρωπαϊκής
          προστιθέμενης αξίας, της διαφάνειας και του ανοιχτού χαρακτήρα, με στόχο την
          ανταγωνιστική επιλογή παλαιότερων ή νέων περιφερειακών, εθνικών και διεθνών
          προγραμμάτων χρηματοδότησης που εστιάζουν στους στόχους της δράσης, με βάση την
          κατ’ άτομο κινητικότητα. Για τα προγράμματα αυτά, οι υποψήφιοι ερευνητές θα
          επιλέγονται βάσει ανοιχτού διαγωνισμού ο οποίος θα στηρίζεται στα προσόντα των
          υποψηφίων και σε εισηγήσεις ομότιμων κριτών διεθνούς επιπέδου, χωρίς περιορισμούς
          λόγω καταγωγής ή/και προορισμού. Τα προγράμματα αναμένεται να προσφέρουν
          κατάλληλες συνθήκες εργασίας για τους τελικούς δικαιούχους.
Οι υποψήφιοι για συγχρηματοδότηση θα έχουν κεντρικό ρόλο στη δημιουργία υποδομής
ανθρώπινων πόρων για έρευνα στη χώρα τους. Ως τέτοιοι υποψήφιοι θα πρέπει να νοούνται τυπικά
οργανισμοί που εμπίπτουν σε μία από τις εξής κατηγορίες:
• Επίσημοι δημόσιοι φορείς αρμόδιοι για χρηματοδότηση και διαχείριση προγραμμάτων
    υποτροφιών, π.χ. υπουργεία, κρατικές επιτροπές έρευνας, ακαδημίες και οργανισμοί έρευνας,
• Άλλοι δημόσιοι ή ιδιωτικοί φορείς, μεταξύ των οποίων μεγάλοι ερευνητικοί οργανισμοί, που
    χρηματοδοτούν και διαχειρίζονται προγράμματα υποτροφιών είτε με επίσημη εντολή είτε ως
    αναγνωρισμένοι από δημόσιες αρχές, όπως κρατικοί οργανισμοί ιδιωτικού δικαίου με αποστολή
    δημόσιας υπηρεσίας, φιλανθρωπικοί οργανισμοί, κλπ.,
• Διεθνείς φορείς που διαχειρίζονται παρεμφερή προγράμματα σε ευρωπαϊκό επίπεδο στο πλαίσιο
    της αποστολής τους.
 ---pagebreak--- L 400/294      EL            Επίσημη Εφημερίδα της Ευρωπαϊκής Ένωσης                30.12.2006
Ως προς το σχήμα της συγχρηματοδότησης, η Κοινότητα θα συμβάλει πρωτίστως στη
χρηματοδότηση υποτροφιών που ανταποκρίνονται στις απαιτήσεις και τους σκοπούς της δράσης
αναφορικά κυρίως με τη διακρατική κινητικότητα. Κεντρικό ρόλο θα εξακολουθήσει να παίζει ο
συναγωνισμός των ερευνητών, ώστε να εξασφαλίζεται η υψηλότερη δυνατή ποιότητα των ερευνών
που διεξάγονται στα πλαίσια αυτής της δραστηριότητας.
Και τα δύο σχήματα εφαρμογής έχουν παράλληλη πορεία ευθύς εξ αρχής· το σχήμα
συγχρηματοδότησης θα εφαρμόζεται αρχικά σε ελεγχόμενη κλίμακα προκειμένου να αποκτηθεί η
απαιτούμενη πείρα. Στην πορεία του προγράμματος πλαισίου, μια αξιολόγηση επιπτώσεων των δύο
σχημάτων θα καθορίσει τους τρόπους εφαρμογής για το υπόλοιπο του προγράμματος.
-       Εταιρικές σχέσεις και οδοί μεταξύ πανεπιστημίων και επιχειρήσεων
Η δράση αυτή επιδιώκει να ανοίξει και να δώσει ώθηση σε δυναμικά σχήματα επικοινωνίας μεταξύ
δημόσιων ερευνητικών οργανισμών και ιδιωτικών εμπορικών επιχειρήσεων,
συμπεριλαμβανόμενων ιδίως των ΜΜΕ, καθώς και παραδοσιακών μεταποιητικών βιομηχανιών. Οι
δραστηριότητες θα βασίζονται σε μακροπρόθεσμα προγράμματα συνεργασίας με στόχο τη
βελτίωση της διατομεακής κινητικότητας και την αύξηση της διαβίβασης και ανταλλαγής γνώσεων
(συμπεριλαμβανομένης της διαχείρισης προγράμματος, της διαχείρισης της προστασίας των
δικαιωμάτων διανοητικής ιδιοκτησίας και της ανάπτυξης προϊόντων) και την προώθηση της
αμοιβαίας κατανόησης του διαφορετικού πολιτισμικού περιβάλλοντος και των απαιτήσεων για
δεξιότητες στους δύο τομείς.
 ---pagebreak--- 30.12.2006      EL            Επίσημη Εφημερίδα της Ευρωπαϊκής Ένωσης                L 400/295
Η δράση θα υλοποιηθεί με ευέλικτο τρόπο, μεταξύ άλλων βάσει βέλτιστων πρακτικών για τη
σύμπραξη βιομηχανίας - ακαδημαϊκών κύκλων σε ολόκληρη την Ευρώπη, μέσω προγραμμάτων
συνεργασίας μεταξύ οργανισμών των δύο τομέων από δύο τουλάχιστον διαφορετικά κράτη μέλη ή
συνδεδεμένα κράτη, με υποστήριξη για αλληλεπίδραση ανθρώπινων πόρων σε αυτό το πλαίσιο. Η
κοινοτική υποστήριξη θα έχει μία ή περισσότερες από τις εξής μορφές:
• αποσπάσεις προσωπικού μεταξύ των δύο τομέων στο εσωτερικό της εταιρικής σχέσης, με
   προοπτική να ενισχυθεί η διατομεακή συνεργασία,
• προσωρινή υποδοχή πεπειραμένων ερευνητών και των δύο τομέων, οι οποίοι θα προσλαμβάνονται
   έξωθεν της εταιρικής σχέσης,
• δικτύωση και διοργάνωση εργαστηρίων και συνεδρίων που ενισχύουν τις διατομεακές
   ανταλλαγές εμπειρίας και γνώσεων, έτσι ώστε να καλύπτεται μεγάλος αριθμός προσωπικού και
   των δύο τομέων,
• ως ειδικό μέτρο για τις ΜΜΕ, βοήθεια για την απόκτηση εξοπλισμού μικρής κλίμακας σχετικού
   με τη συμμετοχή τους στη συνεργασία.
-       Η διεθνής διάσταση
Επειδή η διεθνής διάσταση είναι θεμελιώδης συνιστώσα των ανθρώπινων πόρων για την έρευνα
και ανάπτυξη στην Ευρώπη, η διάσταση αυτή καλύπτεται μέσω αποκλειστικών δράσεων τόσο σε
ό,τι αφορά την επαγγελματική εξέλιξη ευρωπαίων ερευνητών όσο και σχετικά με τη βελτίωση της
διεθνούς συνεργασίας μεταξύ ερευνητών.
 ---pagebreak--- L 400/296         EL            Επίσημη Εφημερίδα της Ευρωπαϊκής Ένωσης                  30.12.2006
Για να υποστηριχθεί η εξέλιξη της σταδιοδρομίας των ερευνητών από κράτη μέλη και
συνδεδεμένες χώρες θα χρησιμοποιηθούν τα εξής μέσα:
i)        διεθνείς υποτροφίες εξωτερικού, με υποχρέωση επιστροφής, για πεπειραμένους ερευνητές
          στο πλαίσιο της δια βίου κατάρτισης και διεύρυνσης της επάρκειάς τους, για την
          απόκτηση νέων δεξιοτήτων και γνώσεων,
ii)       υποτροφίες επιστροφής και διεθνείς υποτροφίες επανένταξης για πεπειραμένους ερευνητές
          με διεθνή πείρα. Στο πλαίσιο της δράσης αυτής, προβλέπεται επίσης υποστήριξη για τη
          δικτύωση ερευνητών από κράτη μέλη και συνδεδεμένες χώρες στο εξωτερικό ώστε να
          τηρούνται ενήμεροι για τις εξελίξεις στον Ευρωπαϊκό Χώρο Έρευνας και να συμμετέχουν
          σε αυτές.
Για τη διεθνή συνεργασία μεταξύ ερευνητών η υποστήριξη θα παρέχεται με τους εξής τρόπους:
i)        Διεθνείς υποτροφίες εσωτερικού για την προσέλκυση σπουδαίων ερευνητών από τρίτες
          χώρες σε κράτη μέλη και σε συνδεδεμένες χώρες, με σκοπό τη διεύρυνση των γνώσεων
          για την Ευρώπη και τη δημιουργία υψηλού επιπέδου διασυνδέσεων. Ερευνητές από
          αναπτυσσόμενες χώρες ή από χώρες αναδυόμενης οικονομίας έχουν τη δυνατότητα να
          λάβουν υποστήριξη για επιστροφή στη χώρα τους. Υποστήριξη θα παρέχεται επίσης για
          δικτύωση ερευνητών τρίτων χωρών σε κράτη μέλη και συνδεδεμένες χώρες, με σκοπό να
          δημιουργήσουν και να αναπτύξουν επαφές με τις χώρες καταγωγής τους.
 ---pagebreak--- 30.12.2006      EL             Επίσημη Εφημερίδα της Ευρωπαϊκής Ένωσης                L 400/297
ii)      Εταιρικές σχέσεις μεταξύ διαφόρων ερευνητικών οργανισμών στην Ευρώπη και ενός ή
         περισσοτέρων οργανισμών:
          • σε χώρες που καλύπτονται από την Ευρωπαϊκή Πολιτική Γειτονίας
          • σε χώρες με τις οποίες η Κοινότητα έχει συνάψει συμφωνία Ε&Τ.
Βάσει κοινών προγραμμάτων, κοινοτική υποστήριξη θα παρέχεται για βραχυχρόνιες ανταλλαγές
πρωτόπειρων και πεπειραμένων ερευνητών, για τη διοργάνωση αμοιβαίως επωφελών συνεδρίων
και άλλων διοργανώσεων, καθώς επίσης για την ανάπτυξη συστηματικής ανταλλαγής ορθών
πρακτικών με άμεση απήχηση σε ζητήματα σχετικά με τους ανθρώπινους πόρους στην έρευνα και
ανάπτυξη.
Οι δράσεις αυτές θα υλοποιηθούν σύμφωνα με τις διεθνείς δραστηριότητες των προγραμμάτων
«Συνεργασία» και «Ικανότητες».
-       Ειδικές δράσεις
Προς υποστήριξη της δημιουργίας μιας αυθεντικά ευρωπαϊκής αγοράς εργασίας για ερευνητές, θα
τεθεί σε εφαρμογή ένα συνεκτικό σύνολο συνοδευτικών δράσεων, με στόχο να αρθούν τα εμπόδια
στην κινητικότητα και να βελτιωθούν οι προοπτικές σταδιοδρομίας των ερευνητών στην Ευρώπη.
Οι δράσεις αυτές θα αποσκοπούν ιδίως στην ευαισθητοποίηση των ενδιαφερομένων και του κοινού
(μεταξύ άλλων, μέσω των βραβείων «Marie Curie»), όσον αφορά την τόνωση και υποστήριξη της
δράσης σε επίπεδο κρατών μελών και τη συμπλήρωση των κοινοτικών δράσεων. Οι ειδικές δράσεις
θα περιλαμβάνουν επίσης κίνητρα για τους δημόσιους φορείς που προάγουν την κινητικότητα, την
ποιότητα και το προφίλ των ερευνητών, όταν οι δραστηριότητες αυτές πληρούν τα κριτήρια της
ευρωπαϊκής προστιθέμενης αξίας, του ανοίγματος και της διαφάνειας.
 ---pagebreak--- L 400/298        EL            Επίσημη Εφημερίδα της Ευρωπαϊκής Ένωσης               30.12.2006
                                         ΠΑΡΑΡΤΗΜΑ ΙΙ
           Πληροφορίες που θα παρέχει η Επιτροπή σύμφωνα με το άρθρο 8 παράγραφος 5
1.        Πληροφορίες για δράσεις, οι οποίες επιτρέπουν την παρακολούθηση κάθε πρότασης καθ’
          όλη τη διάρκεια ζωής της και οι οποίες καλύπτουν ιδίως:
          –    τις υποβληθείσες προτάσεις,
          –    τα αποτελέσματα της αξιολόγησης κάθε πρότασης,
          –    τις συμφωνίες επιχορήγησης,
          –    τις ολοκληρωθείσες δράσεις.
2.        Πληροφορίες για την έκβαση κάθε πρόσκλησης υποβολής προτάσεων και την υλοποίηση
          των δράσεων, οι οποίες καλύπτουν ιδίως:
          –    τα αποτελέσματα κάθε πρόσκλησης υποβολής προτάσεων,
 ---pagebreak--- 30.12.2006      EL           Επίσημη Εφημερίδα της Ευρωπαϊκής Ένωσης                   L 400/299
         –    την έκβαση των διαπραγματεύσεων για τις συμφωνίες επιχορήγησης,
         –    την υλοποίηση των δράσεων, με στοιχεία για τις πληρωμές και τα αποτελέσματα των
              δράσεων.
3.       Πληροφορίες για την υλοποίηση του προγράμματος, συμπεριλαμβανομένων των σχετικών
         πληροφοριών σε επίπεδο προγράμματος-πλαισίου, ειδικού προγράμματος και κάθε
         δραστηριότητας.
Οι πληροφορίες αυτές (ιδίως δε εκείνες που αφορούν τις προτάσεις, την αξιολόγησή τους και τις
συμφωνίες επιχορηγήσεων) θα πρέπει να παρέχονται βάσει ενιαίου διαρθρωμένου μορφοτύπου, του
οποίου είναι δυνατή η ηλεκτρονική ανάγνωση και επεξεργασία από σύστημα πληροφοριών και
εκθέσεων που επιτρέπει την απευθείας ανάλυση των δεδομένων.